**Gyógyszer hatóanyagot is tartalmazó étrend-kiegészítőket vont ki a forgalomból a Nébih**

**Egy augusztus végi ellenőrzés folytatásaként nem engedélyezett összetevőket, gyógyszer hatóanyagokat tartalmazó étrend-kiegészítőket vont ki a forgalomból a Nemzeti Élelmiszerlánc-biztonsági Hivatal (Nébih). Az érintett szlovák forgalmazó további, eddig még nem ellenőrzött termékeit hatósági zár alá vették a szakemberek, azok laboratóriumi vizsgálata folyamatban van.**

A Nébih szakemberei [egy augusztus végi ellenőrzés](http://portal.nebih.gov.hu/-/csaknem-800-kg-nem-nyomon-kovetheto-etrend-kiegeszitot-es-etrend-kiegeszito-alapanyagot-vont-ki-a-forgalombol-a-nebih) során hat különböző, férfiaknak, potencianövelés elősegítésére szánt étrend-kiegészítő készítményből vettek mintát. Öt terméknél nem engedélyezett összetevőket, gyógyszer hatóanyagokat (*Tadalafil, Thioaildenafil, Vardenafil*) mutattak ki a laboratóriumi vizsgálatok.

Étrend-kiegészítő készítményekben gyógyszer hatóanyag jelenléte nem megengedett, ezért a hatóság elrendelte a termékek forgalomból történő kivonását, valamint a vásárlókhoz már eljutott étrend-kiegészítők azonnali visszahívását. A helyszínen fellelt további, az érintett forgalmazótól származó termékeket a vizsgálatok elvégzéséig hatósági zár alá helyezték a szakemberek.

Külföldi vállalkozásról lévén szó az esetről a Nébih a RASFF rendszeren keresztül értesítette a tagállamokat. Az érintett vállalkozás adatai elérhetőek a [jogsértés listán](http://portal.nebih.gov.hu/jogsertesek).

A kifogásolt készítmények adatai:

* *Horse Power gyógynövényeket tartalmazó étrend-kiegészítő kapszula férfiak részére*; 1880 mg

 Forgalmazó: K&K General s.r.o. 21 Imricha, Stúrovo, Szlovákia

MMI: 25.01.2021

* *My Tool növényekből készült étrend-kiegészítő kapszula*

Forgalmazó: K&K General s.r.o. 21 Imricha, Stúrovo, Szlovákia

Lot #: MYOL180228

MMI: 15.02.2020

* *Green Snake Forte étrend-kiegészítő kapszula férfiak részére*; 1880 mg

 Forgalmazó: K&K General s.r.o. 21 Imricha, Stúrovo, Szlovákia

MMI: 31.08.2020

Lot #: GRTE180510

* *Virility Max Plus gyógynövényeket tartalmazó étrend-kiegészítő kapszula férfiak részére*; 1880 mg

Forgalmazó: K&K General s.r.o. 21 Imricha, Stúrovo, Szlovákia

MMI: 21.06.2020

Lot #: VIUS180502

* *Pertinax 3 in 1 étrend-kiegészítő kapszula férfiak részére*

Forgalmazó: K&K General s.r.o. 21 Imricha, Stúrovo, Szlovákia

MMI: 31.10.2020.

Lot #: PEAX180505

2018. október 4.

Nemzeti Élelmiszerlánc-biztonsági Hivatal